Kaja Steen

Karen Christine «Kaja» Steen (født 16. oktober 1841 prestegården Bjørgan i Kvikne, død 18. november 1868 på Østre Toten) var en norsk kunstmaler.

Liv og virke  
Prestedatteren Kaja Steen var i årene 1860–1861 elev av Otto Mengelberg i Düsseldorf. Hun utdannet seg videre til dyremaler i Brussel under Charles (eller Edmond) Tschaggeny i 1861–1862. Etter oppholdet i Brussel ble hun kalt hjem til Norge, da familien fant det upassende for henne å satse på en tilværelse som kunstner. Hun døde få år senere.

Steen arbeidet med dyremotiver i tradisjonen etter den franske kunstneren Rosa Bonheur, og hadde en meget beskjeden produksjon. Hennes bilde «Sauegjeter» fra omkring 1860 havnet hos Trøndelag Kunstgalleri, som gave fra Fredrik Lundgreen i 1913.

Hun ble i 1861 portrettert av Mathilde Dietrichson, som hun en periode også delte atelier med.

Familie 
Kaja Steen var datter av sogneprest Nathan Surland Steen (1809-1893) og Agathe Johanne Holck (1814-1878). Hun forble ugift.

Referanser

Kilder 
 
 Lokalhistoriwiki: Kaja Steen, besøkt 29/12 2020

Norske malere
Personer fra Tynset kommune